**ΣΥΝΤΟΜΗ ΠΕΡΙΓΡΑΦΗ**

Η έρευνα βάση βιβλιογραφικών πηγών, εφαρμοσμένων παραδειγμάτων σε Ελλάδα και εξωτερικό δημιούργησε προβληματισμό σχετικά με το αν τα στέγαστρα θέσεων στάθμευσης που φέρουν φωτοβολταικά πάνελ, μπορούν να αντιμετωπίζονται όχι μόνο ως μηχανήματα αλλά ως κελύφη που επιδιώκουν να δημιουργήσουν **χωρικά βιώματα**.

Στην προκειμένη περίπτωση οι υπαίθριες θέσεις στάθμευσης του Πολυτεχνείου Κρήτης που βρίσκονται σε άμεση επαφή με το ιδιαίτερο φυσικό τοπίο του Ακρωτηρίου Χανίων και η οργανική δομή των κτηρίων του ΠΚ επηρέασαν τη λύση. Το πλήθος των στεγάστρων, με μορφές V επί υποστυλωμάτων, δημιουργούν ένα γλυπτό-σύννεφο τύπου ***Alto cumulus*** που φιλτράρει το ηλιακό φως, αποτυπώνει στο έδαφος τις περιοχές κίνησης-στάθμευσης, επιτρέπει τον αερισμό και τις οπτικές προς τον ουρανό. Ταυτόχρονα με τη λεπτή και ανάλαφρη μορφή τους ξεχωρίζουν και εντάσσονται στον τόπο επισημαίνοντας τις υπαίθριες θέσεις.

Με τέχνη λοιπόν και με νόημα οι τέσσερεις τύποι στεγάστρων τυποποιούνται και συνδυάζονται δημιουργώντας **πληθυσμούς αποτελεσμάτων** που είναι διακριτά στο τοπίο και μπορούν να χρησιμοποιηθούν για τη σκίαση οχημάτων, περιπατητών, στάσεων λεωφορείων, ποδηλατοδρόμων και άλλων υπαίθριων χώρων.

Γιάννος Λιόφαγος

προπτυχιακός φοιτητής ΑΡΜΗΧ-ΠΚ

απόφοιτος ΑΚΑΚ-ΑΤΕΙ ΠΑΤΡΩΝ